Reserva Natural d'as Saladas de Chiprana

A Reserva Natural d'as Saladas de Chiprana ye una reserva natural d'Aragón. Se troba situata de tot en o municipio de Chiprana, en a comarca de Baixo Aragón-Casp. Fue declarata como espacio natural protechito en l'anyo 2006 y tien una superficie de 154 ha, con una Zona Periferica de Protección de 360 ha.

Se tracta d'un complexo endorreico formato por 6 basas: a Salada Grande de Chiprana, a Salada de Roces, o Prado del Farol y atras tres mas chicorronas. A Salada Grande ye o solo eixemplo de lacuna d'istas caracteristicas y de gran fundaria en Europa, ya que l'altaria maxima d'o ran de l'augua gosa estar de dica 5,6 m en mayo. As suyas auguas son prou salinas y son transparents lo que permite, en dentrar a luz o sol a fotosintesi d'as especies vechetals que i viven.

Cheolochía
160px|thumb|left|Artemia salina
O entorno ye formato por materials terciarios, d'orichen continental. Destacan as formacions de paleocanals que rodian y trescruzan a lacuna, antigos cauces de ríos hue fosilizatos. L'augua ha erosionato os materials mas tovos como os salagons y archilas que rodiaban istos cauces de piedra panal.

Fauna
As condicions de vida ta fauna en iste entorno son prou dificils, por ixo no se i troban peixes, anfibios nian reptils. Destaca a presencia d'un chicot invertebrato, l'Artemia salina, que fa que en bellas epocas as auguas se tingan d'una color royenca.

A presencia d'aus acuaticas ye abundant, trobando-se-ie especies como l'aneda blanquinegra (Tadorna tadorna), o chifleta (Charadrius), a paixarica d'augua (Actitis hypoleucos), o barderet (Calidris minuta), l'alica de laberca (Circus aeruginosus), a garrapescaire (Ardea cinerea) y a garrapescaire royo (Ardea purpurea), l'algaraván (Burhinus oedicnemus), l'aneda final (Anas platyrhynchos), o capucete chicot (Tachybaptus ruficollis), a gavacheta caniella (Anas cyanoptera), l'anadeta (Anas crecca) y especies de gaviotas como a gaviota patiamariella (Larus michahellis) y a gaviota redidera (Chroicocephalus ridibundus).

 Flora 
A flora que bi ha en iste espacio natural ye adaptata a las grans cantidaz de sal de l'augua y as plachas d'o entorno. Se troban asinas plantas halofilas, que acceptan bien as grans concentracions salinas como a Salicornia sp., a Salsola sp. u a Ruppia maritima que nomás se puet trobar aquí en tot o continent europeu. Bi ha formacions de tamarizasJesus Balsa et al Las saladas de Bujaraloz-Sástago y la salada de Chiprana: Riqueza natural de Aragón. Revista Empelte, 7. Casp, 1991. (que a diferencia d'atros tamarizals d'a val de l'Ebro ye de tamariza de salada u Tamarix boveana y no de tamariza negra u Tamarix gallica).

Una mica mas luent d'a lacuna trobamos especies como a hierba garbancera (Colutea arborescens) u a sosa (Salsola oppositifolia) y Cytisus striatus. En zonas de menor salinidat tamién bi ha carrizos y chuncos. A zaguera francha de vechetación ye composata d'arbustos baixos mediterranios como tremoncillo (Thymus vulgaris), romero (Rosmarinus officinalis) u allagas (Genista scorpius), ta dar ya paso a zonas de cautivo de oliveras (Olea europaea) y reganos.

 Referencias 

 Vinclos externos 
  Reserva Natural d'as Saladas de Chiprana. www.rednaturaldearagon.com.
  Reserva Natural d'as Saladas de Chiprana

Saladas de Chiprana